**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՊԵՏԱԿԱՆ ԱՋԱԿՑՈՒԹՅԱՄԲ ՁԵՎԱՎՈՐՎԱԾ ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴԻ ԿԱՑԱՐԱՆՆԵՐՈՒՄ ԲՆԱԿՎՈՂ ՄԻԱՅՆԱԿ ԿԵՆՍԱԹՈՇԱԿԱՌՈՒՆԵՐԻՆ ՆՊԱՏԱԿԱՅԻՆ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ**

**Հոդված 1.** Սույն օրենքը կարգավորում է Հայաստանի Հանրապետությունում պետական աջակցությամբ ձևավորված սոցիալական բնակարանային ֆոնդի կացարաններում բնակվող միայնակ կենսաթոշակառուներին նպատակային սոցիալական աջակցություն ցուցաբերելու գործընթացի հետ կապված հարաբերությունները:

**Հոդված 2.** Հայաստանի Հանրապետությունում պետական աջակցությամբ ձևավորված սոցիալական բնակարանային ֆոնդի կացարաններում բնակվող միայնակ կենսաթոշակառուներին սպառած բնական գազի, էլեկտրական էներգիայի և ջրամատակարարման վարձավճարները փոխհատուցվում են Հայաստանի Հանրապետության պետական բյուջեի միջոցներից:

**Հոդված 3.** Սույն օրենքի 2-րդ հոդվածով նախատեսված ծառայությունների վարձավճարների փոխհատուցման կարգը, ինչպես նաև յուրաքանչյուր տարվա համար փոխհատուցման ենթակա ծախսերի ծավալները՝ պայմանավորված տվյալ տարվա շահառուների թվաքանակով, սահմանում է Հայաստանի Հանրապետության կառավարությունը՝ մինչև տվյալ տարվա հունվարի 30-ը:

**Հոդված 4.** Սույն օրենքն ուժի մեջ է մտնում 2020 թվականի հունվարի 1-ին:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՊԵՏԱԿԱՆ ԱՋԱԿՑՈՒԹՅԱՄԲ ՁԵՎԱՎՈՐՎԱԾ ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴԻ ԿԱՑԱՐԱՆՆԵՐՈՒՄ ԲՆԱԿՎՈՂ ՄԻԱՅՆԱԿ ԿԵՆՍԱԹՈՇԱԿԱՌՈՒՆԵՐԻՆ ՆՊԱՏԱԿԱՅԻՆ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ**

**Իրավական ակտի անհրաժեշտությունը**

Սույն օրենքի նախագծի ընդունումը բխում է պետական աջակցությամբ ձևավորված սոցիալական բնակարանային ֆոնդի կացարաններում բնակվող միայնակ կենսաթոշակառուներին նպատակային սոցիալական աջակցություն ցուցաբերելու անհրաժեշտությունից: Օրենքի նախագծի ընդունումը պայմանավորված է նաև իրավական ակտերի սահմանադրականությունը պահպանելու անհրաժեշտությամբ, նկատի ունենալով Սահմանադրության 6-րդ հոդվածի 2-րդ մասի պահանջները, որոնց համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր:

Պետական աջակցությամբ ձևավորված` ՀՀ աշխատանքի և սոցիալական հարցերի նախարարության ենթակայությամբ գտնվող սոցիալական բնակարանային ֆոնդի կացարաններում ներկա դրությամբ բնակվում է ավելի քան 200 անձ, որոնցից 59-ը միայնակ կենսաթոշակառու են, այդ թվում` 28 միայնակ կենսաթոշակառու բնակվում է Երևանում և Մարալիկում գտնվող սոցիալական տներում, իսկ 31-ը` հատուկ խմբերին դասված որոշակի կատեգորիայի անձանց համար նախատեսված կացարանում (այլ կերպ անվանվում է նաև «Վետերան» օթևան):

Սոցիալական տներում շահառուներին կացարանով ապահովման կարգը և ծառայությունների տրամադրման գործընթացը կանոնակարգված է ՀՀ կառավարության 2015 թվականի սեպտեմբերի 10-ի N 1069-Ն որոշմամբ: Համաձայն որի, կացարանով ապահովվում են սեփականության իրավունքով իրենց պատկանող անշարժ գույք չունեցող անձինք, որոնք սոցիալական վիճակով պայմանավորված հնարավորություն չունեն լուծելու իրենց բնակարանային խնդիրը: Սոցիալական տունն անձին տրամադրում է միայն կացարան, և երբեմն էլ որոշ սոցիալական ծառայություններ, սակայն կոմունալ ծառայությունների դիմաց վճարում է բնակիչը, որը հոգում է նաև իր բոլոր անհրաժեշտ ծախսերը` սննդի, հագուստի, կենցաղի հետ կապված: Տարիների փորձը ցույց է տվել, որ սոցիալական բնակարանային ֆոնդի կացարաններում բնակվող միայնակ կենսաթոշակառուները հիմնականում (կենսաթոշակը չի բավարարում միաժամանակ և ապրելու, և կոմունալ ծառայությունների դիմաց վճարելու համար) չեն կարողանում վճարել իրենց սպառած բնական գազի, էլեկտրաէներգիայի և ջրամատակարարման վարձավճարները և պարբերաբար խնդիրներ են առաջացնում կացարանների տնօրինությունների համար. վերջիններս էլ հաճախ բնակիչների պարտքերը մարելու կամ զիջելու խնդրանքով դիմում են ծառայություններ մատուցող կազմակերպություններին, որոնք էլ կամ օգնում են կամ էլ` մերժում:

**Կարգավորման նպատակը և բնույթը**

Օրինագծի ընդունմամբ կկարգավորվի պետական աջակցությամբ ձևավորված սոցիալական բնակարանային ֆոնդի կացարաններում բնակվող միայնակ կենսաթոշակառուներին սոցիալական աջակցություն ցուցաբերելու գործընթացը` նրանց սպառած բնական գազի, էլեկտրական էներգիայի և ջրամատակարարման վարձավճարները ամբողջությամբ փոխհատուցելու միջոցով: Յուրաքանչյուր տարվա համար սոցիալական աջակցության չափը սահմանում է ՀՀ կառավարությունը, իսկ սույն օրենքի ընդունումից հետո կառավարության կողմից կհաստատվի սոցիալական աջակցության տրամադրման կարգը և պայմանները:

**Ակնկալվող արդյունքը**

Նախագծի ընդունման արդյունքում, սոցիալական աջակցություն կցուցաբերվի պետական աջակցությամբ ձևավորված սոցիալական բնակարանային ֆոնդի կացարաններում բնակվող միայնակ կենսաթոշակառուների, որոնց թիվը 2019թ. մայիսի 30-ի դրությամբ կազմում է 59 (ենթակա է փոփոխման): Ըստ նախնական հաշվարկների (հիմք է ընդունվել նրանց վերջին երկու տարվա ընթացքում սպառած բնակարն գազի, էլեկտրաէներգիայի և ջրի դիմաց վճարված միջինացված ցուցանիշը), յուրաքանչյուր միայնակ կենսաթոշակառու ամսական վճարում է միջին հաշվով 12 000 դրամ (երեք ծառայության համար միասին), այսինքն` տարեկան 144 000 դրամ, որը ամբողջությամբ փոխհատուցելու դեպքում մեկ բնակչի հաշվարկով տարեկան կպահանջվի 144 հազ. դրամ, իսկ 59 բնակչի հաշվարկով տարեկան 8 496, 000 դրամ: Օրինագծի ընդունման դեպքում, սոցիալական տան բնակիչներից յուրաքանչյուրը տարեկան կտնտեսի 144 000 դրամ, որը կկարողանա ծախսել իր կենսականորեն անհրաժեշտ կարիքները հոգալու համար:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՊԵՏԱԿԱՆ ԱՋԱԿՑՈՒԹՅԱՄԲ ՁԵՎԱՎՈՐՎԱԾ ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴԻ ԿԱՑԱՐԱՆՆԵՐՈՒՄ ԲՆԱԿՎՈՂ ՄԻԱՅՆԱԿ ԿԵՆՍԱԹՈՇԱԿԱՌՈՒՆԵՐԻՆ ՆՊԱՏԱԿԱՅԻՆ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՆՈՐ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԿԱՄ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

**Սույն օրենքի նախագծի ընդունման առնչությամբ անհրաժեշտություն կառաջանա մշակել և ընդունել Հայաստանի Հանրապետության կառավարության որոշման նախագիծ, որը կսահմանի ծ**առայությունների վարձավճարների փոխհատուցման կարգը և փոխհատուցման ենթակա ծախսերի ծավալները՝ պայմանավորված տվյալ տարվա շահառուների թվաքանակով:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՊԵՏԱԿԱՆ ԱՋԱԿՑՈՒԹՅԱՄԲ ՁԵՎԱՎՈՐՎԱԾ ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴԻ ԿԱՑԱՐԱՆՆԵՐՈՒՄ ԲՆԱԿՎՈՂ ՄԻԱՅՆԱԿ ԿԵՆՍԱԹՈՇԱԿԱՌՈՒՆԵՐԻՆ ՆՊԱՏԱԿԱՅԻՆ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԵՎ ՆՎԱԶԵՑՈՒՄՆԵՐԻ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

**Սույն օրենքի նախագծի ընդունման արդյունքում պետական բյուջեում նախատեսվում է ծախսերի լրացուցիչ ավելացում չի նախատեսվում: 2020 թվականին սույն միջոցառման համար պահանջվող 8 496,0 հազ. դրամ ծախսը նախատեսվում է իրականացնել Աշխատանքի և սոցիալական հարցերի նախարարությանը հատկացված՝ «Խնամքի ծառայություններ 18 տարեկանից բարձր տարիքի անձանց» ծրագրի շրջանակներում, հատկացված բյուջետային միջոցների տնտեսումների հաշվին՝ հոդվածափոխություն կատարելու միջոցով:**

**ՏԵՂԵԿԱՆՔ-ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՊԵՏԱԿԱՆ ԱՋԱԿՑՈՒԹՅԱՄԲ ՁԵՎԱՎՈՐՎԱԾ ՍՈՑԻԱԼԱԿԱՆ ԲՆԱԿԱՐԱՆԱՅԻՆ ՖՈՆԴԻ ԿԱՑԱՐԱՆՆԵՐՈՒՄ ԲՆԱԿՎՈՂ ՄԻԱՅՆԱԿ ԿԵՆՍԱԹՈՇԱԿԱՌՈՒՆԵՐԻՆ ՆՊԱՏԱԿԱՅԻՆ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՆԱԽԱՐԱՐՈՒԹՅՈՒՆՆԵՐԻՑ ԵՎ ՎԱՐՉԱՊԵՏԻ ԱՇԽԱՏԱԿԱԶՄԻՑ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ ԵՎ ԱՌԱՐԿՈՒԹՅՈՒՆՆԵՐԻ ՄԱՍԻՆ**

|  |  |  |  |  |
| --- | --- | --- | --- | --- |
| հ/հ | Առաջարկություն ներկայացնող մարմինը և առաջարկության ստացման ամսաթիվը | Առաջարկության բովանդակությունը | Եզրակա ցություն | Կատարված փոփոխությունը |
| 1. | Ֆինանսների նախարարություն,  13.06.2019թ. 01/11-4/9885-2019 | Նախագծի ընդունումը կհանգեցնի ՀՀ պետական բյուջեից լրացուցիչ միջոցների հատկացման անհրաժեշտության (նախագծին կից տեղեկանքի համաձայն՝ 4.0 մլն ՀՀ դրամ), առաջիկա տարիների համար կանխատեսում ներն առաջարկում է կատարել՝ հիմք ընդունելով 2019-2021 թվականների պետական ՄԺԾԾ-ով հաստատված չափաքանակները: | Ընդունվել է ի գիտութ յուն | ՀՀ 2019-2021 թվականների պետական ՄԺԾԾ-ով նման ծրագիր նախատեսված չի եղել, ուստի սույն Նախագիծն ընդունվելու դեպքում կառաջարկվի վերաբաշխում կատարել ՀՀ 2020 թվականի բյուջում, իսկ հաջորդ տարիների համար ծրագրի իրականացման համար անհրաժեշտ ծախսերը կնախատեսվի համապատասխան իրավական ակտերում: |
| 2. | Արդարադատության նախարարություն, 1.07.2019թ. 27.4/14447-2019 | 1.Նախագծի վերնագրում կենսաթոշակառուների բառից հետո անհրաժեշտ է լրացնել նպատակային բառը՝ նկատի ունենալով Նախագծի 1-ին հոդվածի դրույթները և հիմք ընդունելով Նորմատիվ իրավական ակտերի մասին օրենքի (այսուհետ՝ Օրենք) 12-րդ հոդվածի 1-ին մասի դրույթները: 2.Նախագծի 1-ին հոդվածում գործընթացը բառը անհրաժեշտ է փոխարինել գործընթացի հետ կապված հարաբերությունները բառերով՝ նկատի ունենալով, որ օրենքը կարգավորում է հասարակական հարաբերություններ՝ համաձայն Նորմատիվ իրավական ակտերի մասին օրենքի: 3.Նախագծում անհրաժեշտ է նախատեսել անցումային դրույթ՝ նշելով ծառայությունների վարձավճարների փոխհատուցման կարգը և փոխհատուցման ենթակա ծախսերի ծավալները յուրաքանչյուր տարվա համար ՀՀ կառավարության որոշմամբ ընդունելու ժամկետները՝ հիմք ընդունելով Օրենքի 13-րդ հոդվածի 5-րդ մասի 2-րդ ենթակետի դրույթները: | 1.Ընդուն վել է  2. Ընդունվել է  3. Ընդունվել է | 1.Վերնագիրը խմբագրվել է:  2. Կետը խմբագրվել է:  3. Կետը խմբագրվել է: |
| 3. | Վարչապետի աշխատակազմի ֆինանսատնտեսա գիտական վարչություն, 08.08.2019թ. 02/16.10/35787-2019 | 1.Նախագծի հիմնավորման մեջ անհրաժեշտ է նշել բարձրացված հարցը՝ ՀՀ օրենքի նախագծի ընդունմամբ կարգավորելու նպատակահարմարությունը:  2.Ներկայացված նախագծի փաթեթի հետ անհրաժեշտ է ներկայացնել նաև ՀՀ կառավարութան *անհատական որոշման նախագիծը*, ՀՀ կառավարության 2018թ. հոկտեմբերի 10-ի N 1146-Ն որոշմամբ նախատեսված իրավական ակտերի հրապարակման միասնական *www.e-draft.am* կայքում իրավական ակտի նախագծի հանրային քննարկման արդյունքներով գեներացված *տեղեկանքը:*  3.Անցումային դրույթում առաջարկվում է *վերանայել* ՀՀ կառավարության կողմից յուրաքանչյուր տարվա համար սահմանվող՝ ծառայությունների վարձավճարների փոխհատուցման կարգի և փոխհատուցման ենթակա ծախսերի ծավալների *ժամկետը* (մինչև տվյալ տարվա հունվարի 10-ը):  4.Համաձայն 4-րդ հոդվածի՝ ՀՀ կառավարությունը *սահմանելու է* փոխհատուցման ենթակա *ծախսերի ծավալները*, մինչդեռ 2-րդ հոդվածում նշված է, որ սպառած բնական գազի, էլեկտրական էներգիայի և ջրամատակարարման վարձավճարները *ամբողջությամբ* փոխհատուցվում են ՀՀ պետական բյուջեի միջոցներից: Հոդվածների միջև հակասություններ չառաջացնելու նպատակով՝ առաջարկվում է վերանայել նշված 2 հոդվածների բովանդակությունները:  5.Նախագծի հիմնավորման մեջ նախնական հաշվարկներով 59 բնակչի համար փոխհատուցման տարեկան չափը կկազմի 8,496.0 հազ. դրամ, մինչդեռ նախագծին կից տեղեկանքում նշված է, որ ՀՀ օրենքի ընդունումը կառաջացնի ՀՀ պետական բյուջեի ծախսերի ավելացում՝ *9,500.0 հազ. դրամի չափով:* Առաջարկվում է նշված թվերը համապատասխանեցնել միմյանց:  6.Ամփոփաթերթում՝ որպես Ֆինանսերի նախարարության առաջարկության պարզաբանում, նշված է որ նախագիծն ընդունվելու դեպքում կառաջարկվի վերաբաշխում կատարել ՀՀ 2020 թվականի բյուջում: Անհրաժեշտ է հստակեցնել թե *որ միջոցներից է ակնկալվում կատարել վերաբաշխումը:*  7.Լրացուցիչ քննարկման և հիմնավորման կարիք ունի ներկայացված նախագծի ընդունման պարագայում պահանջվող դրամական միջոցի հաշվարկման հիմքում դրվող 1 շահառուի հաշվով *12.0 հազ. դրամ ցուցանիշը*, որն ըստ ներկայացված հիմնավորման վերջին 2 տարվա ընթացքում շահառուների կողմից կատարված կոմունալ վճարումների միջին ցուցանիշն է, հաշվի առնելով որ վերջիններս, սահմանափակ ֆինանսական ապահովվածության պարագայում, սահմանափակվում են նաև կատարվող ծախսերում, իսկ պետության կողմից կոմունալ ծախսերը *ամբողջությամբ փոխհատուցելու դեպքում* սպառվող բնական գազի, էլեկտրաէներգիայի և ջրի *ծավալները կարող են ավելանալ*:  8.Նախագիծը, ըստ անհրաժեշտության, լրամշակելուց հետո առաջարկվում է մեկ անգամ ևս համաձայնեցնել Ֆինանսների նախարարության հետ: | Ընդունվել է:  Ընդունվել է:  Ընդունվել է:  Ընդունվել է:  Ընդունվել է:  Ընդուն վել է ի գիտութ յուն:  Ընդունվել է:  Ընդունվել է ի գիտութ յուն: | 1. Հիմնավորման մեջ կատարվել է լրացում՝ նշվել է օրինագծի ընդունման նպատակահարմարության հարցը՝ պայմանավորված Սահմանադրության պահանջով:  2. Անհատական որոշման նախագիծը կցվել է:  Կցվել է նաև իրավական ակտերի հրապարակման միասնական *www.e-draft.am* կայքում իրավական ակտի նախագծի հանրային քննարկման արդյունքներով գեներացված *տեղեկանքը:*  3.Նախագծի անցումային դրույթում ժամկետը փոխվել է:  4. Նախագծի 2-րդ և 4-րդ հոդվածների բովանդակությունները համապատասխանեց վել են:  5.Նախագծի հիմնավորման և տեղեկանքի մեջ պահանջվող գումարի չափը ճշտվել է:  6. **Ֆինանսական տեղեկանքում նշված է, որ 2020 թվականին սույն միջոցառման համար պահանջվող 8 496,0 հազ. դրամ ծախսը նախատեսվում է իրականացնել Աշխատանքի և սոցիալական հարցերի նախարարությանը հատկացված՝ «Խնամքի ծառայություններ 18 տարեկանից բարձր տարիքի անձանց» ծրագրի շրջանակներում, հատկացված բյուջետային միջոցների տնտեսումների հաշվին՝ հոդվածափոխութ յուն կատարելու միջոցով:**  7.Նախագծում ամրագրվել է փոխհատուցման ենթակա գումարի առավելագույն չափ:  8.Նախագիծը քննարկվել է Ֆինանսների նախարարության հետ՝ աշխատանքային կարգով: |